Suvestinė redakcija nuo 2022-07-12

Įsakymas paskelbtas: Žin. 2012, Nr. 8-298, i. k. 112301MISAK000D1-29

Nauja redakcija nuo 2022-07-12:

Nr. D1-222, 2022-07-11, paskelbta TAR 2022-07-11, i. k. 2022-15180

LIETUVOS RESPUBLIKOS APLINKOS MINISTRAS

ĮSAKYMAS

DĖL VIEŠOSIOS ĮSTAIGOS STATYBOS SEKTORIAUS VYSTYMO AGENTŪROS TEISINIŲ ŽINIŲ EGZAMINŲ PROGRAMOS STATYBOS INŽINIERIAMS, SIEKIANTIEMS EITI STATYBOS TECHNINĖS VEIKLOS PAGRINDINIŲ SRIČIŲ VADOVŲ PAREIGAS YPATINGUOSIUOSE IR NEYPATINGUOSIUOSE STATINIUOSE, PATVIRTINIMO

2012 m. sausio 12 d. Nr. D1-29

Vilnius

Vadovaudamasis Lietuvos Respublikos statybos įstatymo 12 straipsnio 11 dalimi ir įgyvendindamas statybos techninio reglamento STR 1.02.01:2017 „Statybos dalyvių atestavimo ir teisės pripažinimo tvarkos aprašas“, patvirtinto Lietuvos Respublikos aplinkos ministro 2016 m. gruodžio 12 d. įsakymu Nr. D1-880 „Dėl statybos techninio reglamento STR 1.02.01:2017 „Statybos dalyvių atestavimo ir teisės pripažinimo tvarkos aprašas“ patvirtinimo“, 16 punktą,

tvirtinu viešosios įstaigos Statybos sektoriaus vystymo agentūros teisinių žinių egzaminų programą statybos inžinieriams, siekiantiems eiti statybos techninės veiklos pagrindinių sričių vadovų pareigas ypatinguosiuose ir neypatinguosiuose statiniuose (pridedama).

Aplinkos ministras	Gediminas Kazlauskas

SUDERINTA

Valstybinės atominės energetikos saugos inspekcijos

2011 m. gruodžio 30 d. raštu Nr. (1.17-32)22.1-949

PATVIRTINTA

Lietuvos Respublikos aplinkos ministro

2012 m. sausio 12 d. įsakymu Nr. D1-29

(Lietuvos Respublikos aplinkos ministro

2017 m. sausio 18 d. įsakymo Nr. D1-63

redakcija)

VIEŠOSIOS ĮSTAIGOS STATYBOS SEKTORIAUS VYSTYMO AGENTŪROS TEISINIŲ ŽINIŲ EGZAMINŲ PROGRAMA STATYBOS INŽINIERIAMS, SIEKIANTIEMS EITI STATYBOS TECHNINĖS VEIKLOS PAGRINDINIŲ SRIČIŲ VADOVŲ PAREIGAS YPATINGUOSIUOSE IR NEYPATINGUOSIUOSE STATINIUOSE

Pakeistas priedo pavadinimas:

Nr. D1-222, 2022-07-11, paskelbta TAR 2022-07-11, i. k. 2022-15180

I SKYRIUS

BENDROSIOS NUOSTATOS

1. Programos pavadinimas: viešosios įstaigos Statybos sektoriaus vystymo agentūros teisinių žinių egzaminų programa statybos inžinieriams, siekiantiems eiti statybos techninės veiklos pagrindinių sričių vadovų pareigas ypatinguosiuose ir neypatinguosiuose statiniuose (toliau – Programa).

Punkto pakeitimai:

Nr. D1-222, 2022-07-11, paskelbta TAR 2022-07-11, i. k. 2022-15180

2. Programos tikslas: nustatyti teisinių žinių, privalomų statybos inžinieriams, siekiantiems eiti statybos techninės veiklos pagrindinių sričių vadovų pareigas ypatinguosiuose ir neypatinguosiuose statiniuose, egzaminų programą.

3. Programos paskirtis: tikrinti Lietuvos Respublikos ir užsienio valstybių statybos inžinierių, siekiančių Lietuvos Respublikoje eiti statybos techninės veiklos pagrindinių sričių vadovų pareigas ypatinguosiuose ir neypatinguosiuose statiniuose (toliau – Pareiškėjai), teisines žinias.

4. Programos įgyvendinimo būdas: viešoji įstaiga Statybos sektoriaus vystymo agentūra pagal šią Programą rengia Pareiškėjų teisinių žinių egzaminų testus. Teisinių žinių egzaminų testų klausimai neskelbiami.

Punkto pakeitimai:

Nr. D1-222, 2022-07-11, paskelbta TAR 2022-07-11, i. k. 2022-15180

II SKYRIUS

PROGRAMOS ANOTACIJA

5. Lietuvos Respublikos ir užsienio valstybių statybos inžinieriai, siekiantys Lietuvos Respublikoje eiti statybos techninės veiklos pagrindinių sričių vadovų pareigas ypatinguosiuose ir neypatinguosiuose statiniuose, privalo išlaikyti viešosios įstaigos Statybos sektoriaus vystymo agentūros suorganizuotą teisinių žinių egzaminą, kurio metu jų teisinės žinios tikrinamos testais, parengtais pagal teisinių žinių egzaminų programą, kurios temos nurodytos priede.

Punkto pakeitimai:

Nr. D1-222, 2022-07-11, paskelbta TAR 2022-07-11, i. k. 2022-15180

III SKYRIUS

TEISINIŲ ŽINIŲ EGZAMINŲ PROGRAMA

6. Pareiškėjams privalomos teisinių žinių egzaminų programos temos priskirtos grupėms (I, II, III, IV, V) pagal siekiamas eiti statybos techninės veiklos pagrindinių sričių vadovų pareigas:

6.1. I grupei priskirtos šios vadovų pareigos:

6.1.1. ypatingojo statinio projekto vadovo;

6.1.2. ypatingojo statinio projekto vykdymo priežiūros vadovo;

6.1.3. statinio projekto ekspertizės vadovo;

6.1.4. statinio ekspertizės vadovo;

6.1.5. ypatingojo statinio statybos techninės priežiūros vadovo;

6.2. II grupei priskirtos šios vadovų pareigos:

6.2.1. ypatingojo statinio projekto dalies vadovo;

6.2.2. ypatingojo statinio projekto dalies vykdymo priežiūros vadovo;

6.2.3. statinio projekto dalies ekspertizės vadovo;

6.2.4. statinio dalies ekspertizės vadovo;

6.3. III grupei priskirtos šios vadovų pareigos:

6.3.1. ypatingojo statinio statybos vadovo;

6.3.2. ypatingojo statinio specialiųjų statybos darbų vadovo;

6.3.3. ypatingojo statinio specialiųjų statybos darbų techninės priežiūros vadovo;

6.4. IV grupei priskirtos šios vadovų pareigos:

6.4.1. neypatingojo statinio projekto vadovo;

6.4.2. neypatingojo statinio projekto vykdymo priežiūros vadovo;

6.4.3. neypatingojo statinio projekto dalies vadovo;

6.4.4. neypatingojo statinio projekto dalies vykdymo priežiūros vadovo;

6.4.5. neypatingojo statinio statybos techninės priežiūros vadovo;

6.4.6. neypatingojo statinio specialiųjų statybos darbų techninės priežiūros vadovo;

6.5. V grupei priskirtos šios vadovų pareigos:

6.5.1. neypatingojo statinio statybos vadovo;

6.5.2. neypatingojo statinio specialiųjų statybos darbų vadovo.

7. Teisinių žinių egzaminų programa nurodyta priede.

Punkto pakeitimai:

Nr. D1-222, 2022-07-11, paskelbta TAR 2022-07-11, i. k. 2022-15180

IV SKYRIUS

TEISĖS AKTŲ IR LITERATŪROS SĄRAŠAS

8. Programa parengta vadovaujantis šiais teisės aktais:

8.1. įstatymai:

8.1.1. Lietuvos Respublikos statybos pakeitimo įstatymas;

8.1.2. Lietuvos Respublikos nekilnojamojo kultūros paveldo apsaugos įstatymas;

8.1.3. Lietuvos Respublikos saugomų teritorijų įstatymas;

8.1.4. Lietuvos Respublikos planuojamos ūkinės veiklos poveikio aplinkai vertinimo įstatymas;

8.1.5. Lietuvos Respublikos teritorijų planavimo įstatymas;

8.1.6. Lietuvos Respublikos specialiųjų žemės naudojimo sąlygų įstatymas;

Papildyta papunkčiu:

Nr. D1-222, 2022-07-11, paskelbta TAR 2022-07-11, i. k. 2022-15180

8.1.7. Lietuvos Respublikos darbuotojų saugos ir sveikatos įstatymas;

Papildyta papunkčiu:

Nr. D1-222, 2022-07-11, paskelbta TAR 2022-07-11, i. k. 2022-15180

8.2. statybos techniniai reglamentai:

8.2.1. STR 1.01.02:2016 „Normatyviniai statybos techniniai dokumentai“, patvirtintas Lietuvos Respublikos aplinkos ministro 2002 m. balandžio 12 d. įsakymu Nr.173 „Dėl statybos techninio reglamento STR 1.01.02:2016 „Normatyviniai statybos techniniai dokumentai“ patvirtinimo“.

Papunkčio pakeitimai:

Nr. D1-222, 2022-07-11, paskelbta TAR 2022-07-11, i. k. 2022-15180

8.2.2. STR 1.01.03:2017 „Statinių klasifikavimas“, patvirtintas Lietuvos Respublikos aplinkos ministro 2016 m. spalio 27 d. įsakymu Nr.D1-713 „Dėl statybos techninio reglamento STR 1.01.03:2017 „Statinių klasifikavimas“ patvirtinimo“;

8.2.3. STR 1.04.04:2017 „Statinio projektavimas, projekto ekspertizė“, patvirtintas Lietuvos Respublikos aplinkos ministro 2016 m. lapkričio 7 d. įsakymu Nr. D1-738 „Dėl statybos techninio reglamento STR 1.04.04:2017 „Statinio projektavimas, projekto ekspertizė“ patvirtinimo“;

8.2.4. STR 1.02.01:2017 „Statybos dalyvių atestavimo ir teisės pripažinimo tvarkos aprašas“, patvirtintas Lietuvos Respublikos aplinkos ministro 2016 m. gruodžio 12 d. įsakymu Nr. D1-880 „Dėl statybos techninio reglamento STR 1.02.01:2017 „Statybos dalyvių atestavimo ir teisės pripažinimo tvarkos aprašas“ patvirtinimo“;

8.2.5. STR 1.03.01:2016 „Statybiniai tyrimai. Statinio avarija“, patvirtintas Lietuvos Respublikos aplinkos ministro 2016 m. lapkričio 11 d. įsakymu Nr. D1-748 „Dėl statybos techninio reglamento STR 1.03.01:2016 „Statybiniai tyrimai. Statinio avarija“ patvirtinimo”;

8.2.6. STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, patvirtintas Lietuvos Respublikos aplinkos ministro 2016 m. gruodžio 12 d. įsakymu Nr. D1-878 „Dėl statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“.

Papunkčio pakeitimai:

Nr. D1-222, 2022-07-11, paskelbta TAR 2022-07-11, i. k. 2022-15180

8.2.7. STR 1.06.01:2016 „Statybos darbai. Statinio statybos priežiūra“, patvirtintas Lietuvos Respublikos aplinkos ministro 2016 m. gruodžio 2 d. įsakymu Nr. D1-848, „Dėl statybos techninio reglamento STR 1.06.01:2016 „Statybos darbai. Statinio statybos priežiūra“ patvirtinimo“;

8.3. taisyklės ir kiti dokumentai:

8.3.1. Statybinių atliekų tvarkymo taisyklės, patvirtintos Lietuvos Respublikos aplinkos ministro 2006 m. gruodžio 29 d. įsakymu Nr. D1-637 „Dėl Statybinių atliekų tvarkymo taisyklių patvirtinimo“;

8.3.2. Darboviečių įrengimo statybvietėse nuostatai, patvirtinti Lietuvos Respublikos socialinės apsaugos ir darbo ministro ir Lietuvos Respublikos aplinkos ministro 2008 m. sausio 15 d. įsakymu Nr. A1-22/D1-34 „Dėl Darboviečių įrengimo statybvietėse nuostatų patvirtinimo“.

Papunkčio pakeitimai:

Nr. D1-222, 2022-07-11, paskelbta TAR 2022-07-11, i. k. 2022-15180

8.4. Europos Bendrijos teisės aktai:

8.4.1. 2011 m. kovo 9 d. Europos Parlamento ir Tarybos reglamentas (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB su visais pakeitimais.

Papunkčio pakeitimai:

Nr. D1-222, 2022-07-11, paskelbta TAR 2022-07-11, i. k. 2022-15180

______________

Priedo pakeitimai:

Nr. D1-63, 2017-01-18, paskelbta TAR 2017-01-19, i. k. 2017-01137

Viešosios įstaigos Statybos sektoriaus vystymo agentūros teisinių žinių egzaminų programos statybos inžinieriams, siekiantiems eiti statybos techninės veiklos pagrindinių sričių vadovų pareigas ypatinguosiuose ir neypatinguosiuose statiniuose

priedas

PROGRAMOS TEMOS

Eil. Nr.	Temos pavadinimas	Teisės aktai	Grupės
I	ATESTAVIMAS
1. 1.1. 1.2. 1.3. 1.4. 1.5. 1.6. 1.7.	Statybos techninės veiklos pagrindinės sritys. Pareiškėjui žinotinos pagrindinės statybos techninės veiklos sritys: statybiniai tyrimai; statinio projektavimas; statinio projekto vykdymo priežiūra; statinio projekto ekspertizė; statinio ekspertizė; statybos darbai; statinio statybos techninė priežiūra.	Statybos įstatymo 2, 12 str. [8.1.1]	I, II, III, IV, V
2. 2.1. 2.2. 2.3. 2.4. 2.5.	Teisė eiti statybos techninės veiklos pagrindinių sričių vadovų pareigas. Pareiškėjas privalo žinoti: statybos inžinieriaus sąvoką; kvalifikacinius reikalavimus statybos inžinieriams, siekiantiems eiti ypatingojo ir neypatingojo statinio statybos techninės veiklos pagrindinių sričių vadovų pareigas; atestavimo tvarką Lietuvos Respublikos statybos inžinieriams ir teisės pripažinimo tvarką užsienio valstybių statybos inžinieriams; kvalifikacijos tobulinimo reikalavimus kvalifikacijos atestato galiojimo metu ir kvalifikacijos tobulinimo vertinimo tvarką; poveikio priemones už pažeidimus ir jų skyrimo atvejus.	Statybos įstatymo 2, 12 str. [8.1.1]; STR 1.02.01:2017 III–VII sk. [8.2.4]	I, II. III, IV, V
3.	Teisė būti statinio statybos rangovu, projekto ar statinio ekspertizės rangovu. Pareiškėjas privalo žinoti: statinių kategorijas ir veiklos sritis, kurioms vykdyti juridiniai asmenys privalo turėti kvalifikacijos atestatą.	Statybos įstatymo 22 str. [8.1.1]; STR 1.02.01:2017 VIII sk. [8.2.4]	I, III, V
II	STATYBOS TECHNINIS NORMAVIMAS
4. 4.1. 4.2. 4.3. 4.4.	Normatyvinių statybos techninių dokumentų sistema. Pareiškėjas privalo žinoti: normatyvinių statybos techninių dokumentų rūšis, normavimo sritis; normatyvinių statybos techninių dokumentų privalomumą; statybos taisyklių rengimo ir tvirtinimo reikalavimus; Europos Sąjungos ir tarptautinių organizacijų dokumentų taikymo tvarką.	Statybos įstatymo 1, 2, 8 str. [8.1.1]; STR 1.01.02:2016 V, VI, X sk. [8.2.1]	I, II. III, IV, V
III	STATINYS
5. 5.1. 5.2. 5.3. 5.4. 5.5. 5.6. 5.7.	Statinio sąvoka. Pareiškėjas privalo žinoti: statinio sąvoką; pastato ir inžinerinio statinio sąvokas; viešojo pastato sąvoką; susisiekimo komunikacijų, inžinerinių tinklų sąvokas; ypatingojo, neypatingojo ir nesudėtingojo statinio sąvokas; laikinojo statinio sąvoką; esminius statinio architektūros reikalavimus.	Statybos įstatymo 2, 5 str. [8.1.1]	I, II. III, IV, V
6. 6.1. 6.2. 6.3. 6.4. 6.5. 6.6. 6.7. 6.8.	Statinių klasifikavimas. Pareiškėjas privalo žinoti statinių grupes ir pogrupius pagal naudojimo paskirtį: gyvenamųjų pastatų; negyvenamųjų pastatų; susisiekimo komunikacijų; inžinerinių tinklų; hidrotechnikos statinių; kitų inžinerinių statinių. Pareiškėjas privalo žinoti: statinių priskyrimo ypatingiesiems statiniams požymius ir techninius parametrus; statinių priskyrimo nesudėtingiesiems statiniams požymius ir techninius parametrus.	STR 1.01.03:2017 IV–VI sk. [8.2.2]	I, II. III, IV, V
7. 7.1. 7.2. 7.3. 7.4. 7.5. 7.6. 7.7.	Esminiai statinių reikalavimai. Pareiškėjas privalo žinoti esminius statinių projektavimo ir statybos reikalavimus: mechaninis atsparumas ir pastovumas; gaisrinė sauga; higiena, sveikata, aplinka; sauga ir galimybė patekti į naudojamą statinį; apsauga nuo triukšmo; energijos taupymas ir šilumos išsaugojimas; tvarus gamtos išteklių naudojimas.	Europos Parlamento ir Tarybos reglamentas (ES) Nr. 305/2011 (1 priedas) [8.4.1]	I, II. III, IV, V
IV	STATYBOS TECHNINĖ VEIKLA
8. 8.1. 8.2. 8.3. 8.4. 8.5. 8.6. 8.7. 8.8.	Statybos dalyviai. Pareiškėjas privalo žinoti: statytojo (užsakovo) pareigas ir teises; tyrėjo pareigas ir teises; statinio projektuotojo pareigas ir teises; ekspertizės rangovo pareigas ir teises; rangovo pareigas ir teises; statinio statybos techninio prižiūrėtojo pareigas ir teises; statinio projektavimo valdytojo ir statinio statybos valdytojo pareigas ir teises; statybos produktų gamintojo, importuotojo, platintojo pareigas ir teises.	Statybos įstatymo 2, 13–21 str. [8.1.1]	I, II. III, IV, V
9.	Statybos techninės veiklos pagrindinių sričių vadovai. Pareiškėjas privalo žinoti:
9.1.	statinio projekto (projekto dalies) vadovo pareigas ir teises;	STR 1.04.04:2017 1ir 2 priedai [8.2.3]	I, II, IV
9.2.	statinio projekto (projekto dalies) vykdymo priežiūros vadovo pareigas ir teises;	STR 1.06.01:2016 III, VI sk. (4 skirsnis) [8.2.7]	I, II, IV
9.3.	statinio projekto (projekto dalies) ekspertizės vadovo pareigas ir teises;	STR 1.04.04:2017 III, IX sk. [8.2.3]	I, II
9.4.	statinio (statinio dalies) ekspertizės vadovo pareigas ir teises;	I, II
9.5.	statinio statybos ir specialiųjų statybos darbų vadovo pareigas ir teises;	STR 1.06.01:2016 III, IV sk. (9, 10 skirsniai) [8.2.7]	I, III, V
9.6.	statinio statybos techninio prižiūrėtojo ir specialiųjų statybos darbų techninės priežiūros vadovo pareigas ir teises.	STR 1.06.01:2016 III, VII sk. (4, 5 skirsniai) [8.2.7]	I, II, III, IV, V
10. 10.1. 10.2. 10.3. 10.4. 10.5. 10.6.	Statinio statybos rūšys ir pastato atnaujinimo (modernizavimo) sąvoka. Pareiškėjui žinotinos šios statinio statybos rūšys: naujo statinio statyba; statinio rekonstravimas; statinio kapitalinis remontas; statinio paprastasis remontas; statinio griovimas; Pareiškėjas privalo žinoti pastato atnaujinimo (modernizavimo) sąvoką.	Statybos įstatymo 2 str. [8.1.1]	I, II, III, IV, V
11. 11.1. 11.2. 11.3. 11.4. 11.5. 11.6. 11.7. 11.8. 11.9. 11.10. 11.11. 11.12. 11.13. 11.14.	Statinio projektavimas. Pareiškėjas privalo žinoti: statinio projekto sąvoką; esminius statinio projekto sprendinius; statinio techninio projekto ir darbo projekto paskirtį; statinio projekto rūšis pagal statinių kategorijas ir statinio statybos rūšis.	Statybos įstatymo 2, 24 str. [8.1.1]; STR 1.04.04:2017 III, IV sk. [4.2.3]	I, II, III, IV, V

projekto rengimą reglamentuojančius dokumentus; prisijungimo sąlygų išdavimo terminus; specialiuosius reikalavimus išduodančias institucijas; visuomenei svarbius statinius; projektinių pasiūlymų paskirtį; projekto pavadinimo reikalavimus; techninės užduoties dydį; statinio projekto rengėjų funkcijas; statinio projektuotojo civilinės atsakomybės privalomojo draudimo taikymo tvarką; statinio projekto pasirašymo, perdavimo užsakovui, tvirtinimo, projekto keitimo tvarką.	Statybos įstatymo 2, 24, 26, 42, 43 str. [8.1.1]; STR 1.04.04:2017 III, IV–VII sk., 4 priedas [4.2.3]	I, II, IV
12. 12.1.	Projekto ekspertizė. Pareiškėjas privalo žinoti: statinio projekto ekspertizės privalomumą;	Statybos įstatymo 34 str. [8.1.1]	I, II, III, IV, V
12.2. 12.3. 12.4. 12.5. 12.6.	statinio projekto ekspertizės atlikimo tvarką; specialiosios projekto ekspertizės privalomumą; statinio projekto įvertinimo dokumentus; statinio projekto ekspertizės dalyvius; projekto ekspertizės rangovo civilinės atsakomybės privalomojo draudimo taikymo tvarką.	Statybos įstatymo 42, 45 str. [8.1.1]; STR 1.04.04:2017 III, IX sk. [8.2.3]	I, II, IV
13. 13.1. 13.2. 13.3. 13.4.	Statybą leidžiantys dokumentai. Pareiškėjas privalo žinoti: statybą leidžiančius dokumentus išduodančias institucijas; statinio projektą tikrinančias institucijas; statybą leidžiančių dokumentų išdavimą laikiniesiems statiniams; statybą leidžiančių dokumentų panaikinimo atvejus.	Statybos įstatymo 27 str. [8.1.1]; STR 1.05.01:2017 II, IV sk. (1, 3, 4, 6, 8 skirsniai) [8.2.6]	I, III, IV
14. 14.1. 14.2. 14.3.	Statinio statyba. Pareiškėjas privalo žinoti: statinio statybą reglamentuojančius dokumentus; statybos darbų sritis; statinio garantinį terminą ir statybos dalyvių prievoles.	Statybos įstatymo 41 str. [8.1.1]; STR 1.06.01:2016 IV sk. (2 skirsnis) [8.2.7]	I, II, III, IV, V
14.4. 14.5. 14.6. 14.7. 14.8. 14.9.	privalomuosius dokumentus statybos darbams pradėti; statybos darbų pradžios ir pabaigos reikalavimus; statinio statybos priežiūros rūšis; statybos darbų technologijos projekto paskirtį, sudėtį ir privalomumą; statybos vadovus ir jų skyrimo tvarką; statybos darbų ir rangovo civilinės atsakomybės privalomojo draudimo taikymą.	Statybos įstatymo 42, 46 str. [8.1.1]	I, III, V
15. 15.1.	Statinio statybos techninė priežiūra. Pareiškėjas privalo žinoti: statinio statybos techninės priežiūros privalomumą;	Statybos įstatymo 35 str. [8.1.1]	I, II, III, IV, V
15.2. 15.3. 15.4. 15.5.	statybos techninio prižiūrėtojo skyrimo (samdymo) reikalavimus; statinio statybos techninės priežiūros organizavimo ir atlikimo tvarką; statinio statybos techninės priežiūros atlikimo tvarką vykdant pastatų atnaujinimą (modernizavimą); statybos techninio prižiūrėtojo civilinės atsakomybės privalomojo draudimo reikalavimus.	Statybos įstatymo 42, 4 str. [8.1.1]; STR 1.06.01:2016 VII sk. (2–5 skirsniai) [8.2.7]	I, III, IV
16. 16.1. 16.2.	Statinio projekto vykdymo priežiūra. Pareiškėjas privalo žinoti: statinio projekto vykdymo priežiūros privalomumą; statinio projekto vykdymo priežiūros atlikimo tvarką.	Statybos įstatymo 36 str. [8.1.1]; STR 1.06.01:2016 VII sk. (1–3 skirsniai) [8.2.7]	I, II, IV
17. 17.1. 17.2.	Statybos užbaigimas. Pareiškėjas privalo žinoti: statybos užbaigimo procedūras ir jų taikymą; statybos užbaigimo dokumentus ir juos tvirtinančias institucijas.	Statybos įstatymo 28 str. [8.1.1]; STR 1.05.01:2017 III, V sk. (2, 4 skirsniai) [8.2.6]	I, III, V
18.	Statybinių atliekų tvarkymas. Pareiškėjas privalo žinoti: Statybinių atliekų tvarkymo taisykles.	Statybinių atliekų tvarkymo taisyklės [8.3.1]	I, II, III, IV, V
19. 19.1. 19.2.	Statybos sustabdymas. Pareiškėjas privalo žinoti: savavališkos statybos sąvoką; statinio statybos sustabdymo atvejus, dokumentus, atsakingas institucijas.	Statybos įstatymo 2, 38 str. [8.1.1]; STR 1.05.01:2017 VI sk. (1, 2 skirsniai) [8.2.6]	I, III, V
20. 20.1. 20.2.	Statinio avarija. Pareiškėjas privalo žinoti: statinio avarijos sąvoką; statybos rangovo pareigas, įvykus statomo statinio avarijai.	Statybos įstatymo 29 str. [8.1.1]; STR 1.03.01:2016 III, V sk. (2 skirsnis) [8.2.5]	I, III, V
21. 21.1. 22.2. 22.3. 22.4.	Statinio ekspertizė. Pareiškėjas privalo žinoti: statinio ekspertizės privalomumą; statinio ekspertizės atlikimo tvarką; statinio techninės būklės įvertinimo dokumentus; statinio ekspertizės dalyvius.	Statybos įstatymo 34 str. [8.1.1]; STR 1.04.04:2017 III, IX sk. [8.2.3]	I, II, III, IV, V
V	STATYBOS PRODUKTAI
22. 22.1. 22.2. 22.3. 22.4. 22.5. 22.6. 22.7.	Statybos produktai. Pareiškėjas privalo žinoti: statybos produkto sąvoką; darniųjų ir darniosioms nepriskirtinų techninių specifikacijų taikymo tvarką, CE ženklo naudojimo tvarką; statybos produktų gamintojo, importuotojo, platintojo pagrindines prievoles; statybos produktų, turinčių darniąsias technines specifikacijas, tiekimo rinkai tvarką; statybos produktų, neturinčių darniųjų techninių specifikacijų, tiekimo rinkai tvarką; statybos produktų eksploatacinių savybių pastovumo vertinimo ir tikrinimo sistemas; statybos produktų eksploatacinių savybių deklaracijos formą ir pateikimo tvarką.	Statybos įstatymo 2, 21 str. [8.1.1]; Europos Parlamento ir Tarybos reglamentas (ES) Nr. 305/2011 (2, 4, 6–9, 11–14 str.) [8.4.1]	I, II, III, IV, V
VI	KITI ĮSTATYMAI
23. 23.1. 23.2. 23.3. 23.4. 23.5. 23.6. 23.7.	Nekilnojamojo kultūros paveldo apsauga. Pareiškėjas privalo žinoti: nekilnojamosios kultūros vertybės sąvoką; kultūros paveldo objekto ir jo teritorijos sąvoką; kultūros paveldo statinio sąvoką; tvarkomųjų statybos darbų ir tvarkomųjų paveldosaugos darbų rūšis; kultūros paveldo tvarkybą reglamentuojančius dokumentus; teisę vykdyti su nekilnojamojo kultūros paveldo tvarkyba susijusią veiklą; tvarkomųjų statybos darbų atlikimo tvarką.	Nekilnojamojo kultūros paveldo apsaugos įstatymo 2, 5, 23 str. [8.1.2]	I, II, III, IV, V
24. 24.1. 24.2. 24.3. 24.4. 24.5. 24.6. 24.7. 24.8.	Saugomos teritorijos. Pareiškėjas privalo žinoti: saugomų teritorijų sąvoką; rezervatų, draustinių, paveldo objektų, valstybinių (nacionalinių ir regioninių) parkų rūšis; veiklos rezervatuose reglamentavimą; veiklos draustiniuose reglamentavimą; veiklos paveldo objektų teritorijose reglamentavimą; veiklos valstybiniuose parkuose reglamentavimą; veiklos paviršinio vandens telkinių apsaugos zonose reglamentavimą; saugomų teritorijų planavimo dokumentų rengėjus.	Saugomų teritorijų įstatymo 2, 6–13, 20, 27, 281 str. [8.1.3]	I
25. 25.1. 25.2. 25.3. 25.4. 25.5.	Poveikio aplinkai vertinimas. Pareiškėjas privalo žinoti: poveikio aplinkai vertinimo proceso sąvoką; poveikio aplinkai vertinimo proceso tikslus; poveikio aplinkai vertinimo proceso dalyvius ir jų funkcijas; poveikio aplinkai vertinimo dokumentų rengėjus; planuojamos ūkinės veiklos, kurios poveikis aplinkai privalo būti vertinamas, rūšis.	Planuojamos ūkinės veiklos poveikio aplinkai vertinimo įstatymo 2, 4–6 str., 1 priedas [8.1.4]	I
26. 26.1. 26.2. 26.3. 26.4. 26.5. 26.6. 26.7.	Teritorijų planavimas. Pareiškėjas privalo žinoti: teritorijų planavimo lygmenis; teritorijų planavimo dokumentų rūšis, objektus ir uždavinius; teritorijų planavimo politiką formuojančias ir įgyvendinančias institucijas; teritorijų planavimo organizatorius ir iniciatorius, jų teises ir pareigas; teritorijų planavimo dokumentus tvirtinančias institucijas; teritorijų planavimo viešinimo būdus; teritorijų planavimo dokumentų rengėjus.	Teritorijų planavimo įstatymo 2, 4–6, 11, 14, 17, 21, 23, 24, 31, 32, 40 str. [8.1.5]	I
27. 27.1. 27.2. 27.3.	Specialiosios žemės naudojimo sąlygos. Pareiškėjas privalo žinoti: specialiųjų žemės naudojimo sąlygų įstatymo tikslą ir paskirtį; specialiųjų žemės naudojimo sąlygų teisinį reguliavimą; nustatymo dokumentus.	Specialiųjų žemės naudojimo sąlygų įstatymo I, II sk. [8.1.6]	I
28. 28.1. 28.2.	Darbuotojų sauga ir sveikata. Pareiškėjas privalo žinoti: darbdavio įgalioto asmens skyrimo tvarką, teises, pareigas ir atsakomybę už statybvietėje nustatytus darbuotojų saugos ir sveikatos teisės aktų pažeidimus; statinio statybos saugos ir sveikatos koordinatoriaus skyrimo tvarką, teises, pareigas ir atsakomybę už darbuotojų saugos ir sveikatos teisės aktų pažeidimus.	Darbuotojų saugos ir sveikatos įstatymas 2 str., 15 str., 32 str., 46 str. [8.1.7] Darboviečių įrengimo statybvietėse nuostatai [8.3.2]	III

_________________________

Papildyta priedu:

Nr. D1-222, 2022-07-11, paskelbta TAR 2022-07-11, i. k. 2022-15180

Pakeitimai:

1.

Lietuvos Respublikos aplinkos ministerija, Įsakymas

Nr. D1-773, 2013-10-21, Žin., 2013, Nr. 111-5529 (2013-10-24), i. k. 113301MISAK00D1-773

Dėl Lietuvos Respublikos aplinkos ministro 2012 m. sausio 12 d. įsakymo Nr. D1-29 "Dėl statinių statybos techninės veiklos pagrindinių sričių vadovų teisinių žinių egzaminų programų tvirtinimo" pakeitimo

2.

Lietuvos Respublikos aplinkos ministerija, Įsakymas

Nr. D1-152, 2014-02-17, paskelbta TAR 2014-02-19, i. k. 2014-01788

Dėl Lietuvos Respublikos aplinkos ministro 2012 m. sausio 12 d. įsakymo Nr. D1-29 „Dėl Statinių statybos techninės veiklos pagrindinių sričių vadovų teisinių žinių egzaminų programų tvirtinimo“ pakeitimo

3.

Lietuvos Respublikos aplinkos ministerija, Įsakymas

Nr. D1-63, 2017-01-18, paskelbta TAR 2017-01-19, i. k. 2017-01137

Dėl Lietuvos Respublikos aplinkos ministro 2012 m. sausio 12 d. įsakymo Nr. D1-29 „Dėl statinių statybos techninės veiklos pagrindinių sričių vadovų teisinių žinių egzaminų programų tvirtinimo“ pakeitimo

4.

Lietuvos Respublikos aplinkos ministerija, Įsakymas

Nr. D1-222, 2022-07-11, paskelbta TAR 2022-07-11, i. k. 2022-15180

Dėl Lietuvos Respublikos aplinkos ministro 2012 m. sausio 12 d. įsakymo Nr. D1-29 „Dėl VĮ Statybos produkcijos sertifikavimo centro teisinių žinių egzaminų programos statybos inžinieriams, siekiantiems eiti statybos techninės veiklos pagrindinių sričių vadovų pareigas ypatinguosiuose ir neypatinguosiuose statiniuose, patvirtinimo“ pakeitimo